sasicodes/solvari-1 huggingface dataset:
காசு கொடுக்கவேண்டும் கலயத்தைக் கையில் எடுக்கவேண்டும் கடகட வென்று உள்ளே நெட்ட வேண்டும் அதன் பின்னர்தான் ஆட்ட பாட்டமெல்லாம் ஆனால் காமத்துக்கு அவ்வளவு வேண்டியதில்லை யன்றோ
தெரிகிறது தெரிகிறது இந்தக் குறட் கருத்தை மறுப்பவரைப் பற்றிப் புரிகிறது புரிகிறது காமத்தைப் பற்றியாவது மனைவி மூலம் அறிந்திருப்பார் கள்ளைப் பற்றி வள்ளுவர்க்கு என்ன தெரியும்
அதனால்தான் இப்ப எழுதிவிட்டார் என்று கள் கிடைக்காத காலத்திலேகிடைக்காத இடத்திலே கள்ளைக் கண்டல்ல கள்லை எண்ணி யெண்ணிச் சொக்குபவர் கூறும் மதிப்புை காற்றில் மிதந்து வருகிறது இஃது என்ன சிக்கலாயிருக் கின்றதே மெய் வாய் கண் மூக்கு செவி என்னும் ஐம்பொறி களின் வாயிலாக மக்கள் உலகத்தோடு உலகப் பொருள் களோடு தொடர்பு கொள்கின்றனர்
நாம் உலகப்பொருள் களுள் சிலவற்றை மெய்யின் தோலின் மூலம் தொட்டுச் சுவைக்கிறோம் சிலவற்றை வாயின் நாக்கின் மூலம் உண்டு சுவைக்கிறோம் சிலவற்றைக் கண்ணின் மூலம் கண்டு சுவைக்கிறோம் சிலவற்றை மூக்கின் மூலம் மோந்து சுவைக்கின்றோம் சிலவற்றைச் செவியின் மூலம் கேட்டுச் சுவைக்கிறோம்
அது மட்டுமன்று வேறு எத்தனையோ வகை இன்பப் பொருள்கள் இருக்க இந்தக் குறளில் உணவுப்பொருளான கள்ளை எடுத்துக் கொண்டதின் காரணமும் விளங்கும்
மேற்கூறிய ஐந்தனுள் கண்ணால் காணுவதன் மூலம் பொருள்களோடு தொடர்பு கொள்ளுதல் மிக எளிது எதையும் எளிய முயற்சியில் கண்டுணர்ந்து கொள்ள முடியும்
இதனினும் மூக்கால் மோந்து உணர்வதற்கு இன்னும் மிகுதியான கவனமும் முயற்சியும் வேண்டும் பொருளினிடம் முன் னைய இரண்டினும் மிகவும் நெருங்கவேண்டும்
இதனினும் மெய்யால் தோலறிவால் தொட்டு உணர்வதற்கு மேலும் மிகுதியான கவனமும் முயற்சியும் வேண்டும் முன்னைய மூன்றினும் பொருளை மிகமிக அணுகி உடல் தொடர்பு கொள்ளவேண்டும்
மேற்கூறிய ஐந்து முயற்சிகளும் ஒருங்கே பெண்ணின்பத்தில் உள்ளன என்பதை கண்டு கேட்டு உண்டு உயிர்த்து உற்று அறியும் ஐம்புலனும் ஒண்டொடி கண்ணே உள என்னும் வேறொரு குறளில் வள்ளுவரே தெரிவித்துள்ளார்
அதனினும் மிகுதி காமத்துக்கு அதனால்தான் காமத்துப்பாலில் காமத்தைப் புகழவந்த இடத்தில் கள்ளை அளவு கோலாக வைத்து அதனினும் சிறந்ததாகக் காமத்தைக் கூற நேர்ந்தது
எனவே காமம் என்பது கண்டார் கண்ணும் மகிழ்செய்யும்கள்ளைப் போல உண்டார் கண்ணும் அதாவது உடலோடு தொடர்பு கொண்டார் கண்ணும் மகிழ்செய்யும்
ஆகவே உண்டார்கண் மட்டும் தொடர்பு கொள்ளும் கள்ளைவிட கண்டார் கண்ணும் தொடர்பு கொள்ளும் காமம் உயர்ந்ததென அவன் புகழ்ந் துள்ளான்
ஐந்து முயற்சிகளுள் எளிதான காணுதலைக் கொண்டே ஐந்து முயற்சிகளுள் அரிதான உண்ணுதலுக்கு மேலே போய்விட்ட அவன் ஏன் சொல்ல மாட்டான் உண்டார்கண் அல்லது அடு நறாக் காமம் போல் கண்டார் மகிழ்செய்த லின்று என்று ஐந்து பேரறிவும் கண்களே கொள்ள எனப் பெரிய புராணத்தில் சேக்கிழார்கூட மொழிந்துள்ளாரே
ஆனால் அது பேரின் பத் துக்கு இக் குறளோ சிற்றின்பத்துக்கு இறைவனுக்குக் கல்வி வேண்டும் முதன்மையாக நாட்டு மக்களிடையும் அவன் கல்வியை வளர்க்கவேண்டும்
வள்ளுவரின் கல்விக் கொள்கை பிற்காலப் பெரிய கல்வி வல்லுநர்களின் கொள்கைகளுக்கு ஒத்து வருகிறதா என்றுதான் பார்த்து விடுவோமே பதவுரை கற்பவைகற்கக்கூடியவற்றை கசடு அறக் கற்ககுற்றமறக் கற்கவேண்டும்
பரிமேலழகர் உரை ஒருவன் கற்கப்படு நூல்களைப் பழுதறக் கற்க அங்ங்னங் கற்றால் அக்கல்விக்குத் தக அவை சொல்லுகின்ற நெறிக்கண்ணே நிற்க
பல அறிஞர்கள் தங்கள் வாழ்க்கையில் வாழ்ந்து கண்ட முடிபுகளை எழுதி வைத்து விட்டுப் போயிருக்கின்றனர் அந்த வாழ்க்கை யனுபவக் குறிப்புகளின் தொகுப்பைத்தான் நாம் நூல் புத்தகம் என்கின்றோம்
முதல் முதலில் அமெரிக்கா சென்று வந்தவன் இப்படியிப்படிப் போக வேண்டும் இப்படியிப்படி நடந்துகொள்ள வேண்டும் என்று தன் அனுபவத்தை எழுதிவைத்தான்
அவன் மூவாயிரம் ஆண்டுகளாக எழுதப்பட்டு வந்துள்ள நூல் களையெல்லாம் படித்திருக்கிறான் என்றால் அவனுக்கு இப்போது வயது வெற்று முப்பது அன்று மூவாயிரத்து முப்பது  ஆகும் அந்த நூல்களைப் படிக்காத எண்பது வயதுக்கிழவன் ஒருவன் இவனுக்கும் சிறியவனேயாவான்
இதனால்தான் எனப் பாண்டியன் ஆரியப்படை கடந்த நெடுஞ் செழியன் புறநானூற்றுப் பாடல்  ஒன்றில் கூறியிருக்கிறான் போலும் எனவே கற்றல் என்பது எதிர்கால நல்வாழ்வுக்காக முன்கூட்டியே பெறும் பெரியதொரு பயிற்சியே என்பது விளங்கும்
பெற்றுள்ள சூழ்நிலைக்கு ஏற்பத் தன்னைப் பொருத்தி வாழக் கற்றுக்கொள்ளுதலேபயிற்சி பெறு தலே கல்வியாகும் என்பது இக்காலக் கல்விக்கொள் கையின் முற்ற முடிந்த துணிபாகும்
வாழ்வதற்கு வழிகாட்டுவதுதானே கல்வி அதனால்தான் கற்க நிற்க என்றார் ஆசிரியர் புரட்சி யகராதி என்னும் பெயரில் ஓர் அகராதி தொகுக்கும்படி எனக்கு ஆணையிட்டால் கற்றல் என்றால் நிற்றல் என்றேகூட நான் பொருள் எழுதி வைத்து விடு வேன்
படிப்புக்கும் வாழ்க்கைக்கும் தொடர்பே இல்லாமல் எத்தனையோ பேர் தருக்கித் தடுமாறித் திரிகிறார்களே அவர்களைப் படித்தவர்கள் என்று எவ்வாறு அழைப்பது
இந்தக் கறிக்கு உதவாக ஏட்டுச் சுரைக்காய்களையும் புள்ளிக்கு உதவாத பள்ளிக் கணக்கர்களையும் என்னென்பது அதனால்தான் அண்ணல் காந்தியடிகள் கூட வாழ்க்கைக்குப் பயன்படும்படியான வாழ்க்கைக்கு ஆதாரமான கல்வியைப் பயிற்றுங்கள் என்று அறிவுரை தந்தார்கள்
அவர்களது முறையினை நாம் ஆதாரக்கல்வி என்றழைக்கிறோம் இதைத்தான் வள்ளுவப் பெருமானார் கற்று நிற்கநிற்கக் கற்க என்று அப்போதே அறிவித்துப் போந்தார்
இனி இக்குறளின் சொல் நயங்கட்குச் செல்வாம் பள்ளிக்கூடத்துக்கு வெளியிலே பயனற்ற ஏடுகளைப் படிப்பது மட்டுமல்ல பள்ளிக்கூடத்திலேயுங் கூட பிற்கால வாழ்க்கைக்குப் பயன்படாத பல செய்திகள் படிக்கப்படு கின்றனவே அது கூடாது
கற்கக் கூடாதவற்றைக் கற்றுக் காலத்தைக் குறைத்துக் கொள்ளற்க கற்கவேண்டிய வற்றையே கற்பீராக என்று சொல்ல வந்தவர் போல் கற்பவை கற்க என்றார் ஆசிரியர்
விட்டேன் என்று வெட்கமில்லாமல் மார்புதட்டிப் பெருமை பேசுகின்ற பேயர்களே முக்கியமாய்த் தேர்வுக்கு வரக் கூடியது எது என்று பார்த்துக் கோடு கிழித்துப் படித்துத் தேர்வு எழுதிவிட்டு தேர்வுத்தாள் திருத்துபவரைத் துரத்து கின்ற பித்தலாட்டப் பேடியர்களே உங்களால் எல்லோருக் கும் கெட்ட பெயராம்
கல்வி என்பது பின்னால் பயனளிப்பதுதான் என்னும் கல்விக் கொள்கைக்கு அகச்சான்றாக கற்றபின் நிற்க என்னும் தொடரிலுள்ள பின் என்னும் ஒரு சொல்லே போதுமே கற்றபின் அதற்குத்தக ஒழுகுக அல்லதுநடக்க என்று சொல்லாமல் நிற்க என்றது ஏன்
நிற்றல் என்றால் நிலையாய் நிற்றல் தானே இந்தக் காலத்தில் என்னவோ கட்டாயக் கல்வி என்கிறார்களே இந்தக் கட்டாயத்தை க என்னும் விகுதிபெற்று விதித்தல் பொருளில் வந்துள்ள கற்க நிற்க என்னும் வியங்கோள் வினைமுற்றுக்கள் உணர்த்தி நிற்கும் நுண் பொருள் அழகினை நுனித்தறிந்து மகிழ்க வியங்கோள் வினை முற்றைப் பற்றியும் அதன் விதித்தற் பொருளைப் பற்றியும் இலக்கண நூலுள் கண்டு தெளிக
இப்பொழுது இந்தக் குறளை இரண்டு மூன்று முறை படித்துப் பாருங்கள் வள்ளுவர் மிகுந்த காரசார உணர்ச்சியுடன் கல்வியைக் கட்டாயப் படுத்தியுள்ளார் மிகுந்த வல்லோசையுடன் வற்புறுத்தியுள்ளார் அவர் வல்லெழுத்துகளை மிகுதியாகச் சேர்க்கவேண்டும் என்று எண்ணியா சேர்த்தார்
இந்தக் குறளைப் படித்ததுமே இதற்கும் ஏனையகுறள்கட்குமுள்ள ஒலிவேற்றுமைவிளங்கிவிட்டதே இதற்காகத்தான் செய்யுட்களை யெல்லாம் நன்கு வாய் விட்டுப் படிக்கவேண்டும் திரும்பத் திரும்பப் படித்துப் பார்க்க வேண்டும் பதவுரை எண் என்ப எண்கள் என்று சொல் லப்படுவனவாகிய க உ ங் முதலானவும் ஏனை மற்ற எழுத்து என்ப எழுத்துகள் என்று சொல்லப்படு வனவாகிய அ ஆ இ ஈ
முதலானவும் ஆகிய இவ்விரண் டும் இந்த இருவகையாலான கல்விப் பொருள்களும் வாழும் உயிர்க்கு வாழ்கின்ற மக்கள் உயிர்கட்கு கண் என்ப கண்களாம் என்று உண்மை யுணர்ந்தவர் சொல்லுவர்
மணக்குடவர் உரை எண்ணென்று சொல்லப்படு வனவும் மற்றை எழுத்தென்று சொல்லப்படுவனவுமாகிய இவ்விரண்டு பொருளையும் உலகின்கண் வாழுமுயிர்களுக் குக் கண்ணென்று சொல்லுவர் அறிவோர்
பரிமேலழகர் உரை அறியாதார் எண்ணென்று சொல்லுவனவும் மற்றை எழுத்தென்று சொல்லுவனவு மாகிய கலைகளிரண்டனையும் அறிந்தார் சிறப்புடையுயிர் கட்குக் கண்ணென்று சொல்லுவர்
இருந்த கண் களைக் கெடுத்துக்கொண்டு கண்ணாடி மாட்டிக்கொண்ட எளிய நிலை கூட அன்று நம் நிலை இருந்த கண்களைத் தோண்டி எடுத்து விட்டு இரவல் கண்களைப் பொருத்திக் கொண்ட ஏளன நிலைதான் நமது நிலை
இப்பொழுதும் நாம் படிக்கும் இலக்கியம் இலக்கணம் இசை நாடகம் வரலாறு நில நூல் தத்துவம் அறநூல் சட்டநூல் உளநூல் பொருளியல் அரசியல் வாணிகவியல் கணக்கு அறிவியல் மருத்துவம் பொறியியல் முதலியவற்றுள் ஒவ்வொன்றையும் இந்த இரண்டனுள் ஏதாவது ஒன்றில் அடக்கலாம்
ஆனால் நாம் இன்றைக்கு இரண்டு கண் குருடராகவும் ஒரு கண் பொட்டையராகவும் அல்லது ஒன்றரைக் கண்ணன் கண்டீர் ஒற்றியூருடைய கோவே என்று ஆண் டவனை அப்பரடிகள் அன்புக்கிண்டல் செய்திருப்பது போல ஒன்றரைக் கண்ணராகவும் காணப்படுகின்றோம்
இது இக்கால நிலைமை உண்மைதானே ஆனால் வள்ளுவர் சொல்லி யிருப்பதைப்பார்த்தால் மக்களுள் மிகவும் பெரும்பாலோர் இரண்டு கண்களும் பெற்றிருப்பதுபோல எண் எழுத்து இரண்டும் அக்காலத்தவர் கற்றிருந்தனர் என்று கருதலாம்
உறுப்புகளுள் கண்ணுக்கு எந்த இடம் கொடுக்கப்பட் டிருக்கிறதோ அந்த இடம் முதலிடம் இங்கே கல்விக்குக் கொடுக்கப்பட்டிருக்கிறது
நீங்கள்தாம் என் பிள்ளைக்குக் கண் திறந்துவிடவேண்டும் ஐயாதான் என் பிள்ளைக்குக் கண் திறந்து வைத்தார் என்னும் வழக்குத்தொடர்களில் காணப்படும் கண் என்பது கல்விதானே
உருவத்தைக் காண உதவுவது கண் உண்மையை உணர உதவுவது கணக்கு கணக்கு என்றால் கண்ணிதம் மட்டுமன்று கணக்கு என்றாலே பொதுவில் நூல் என்று பொருள்
புறநானூறு முதலிய பதினெட்டு நூல்களுக்குப் பதினெண் மேற் கணக்கு என்றும் நாலடியார் முதலிய பதினெட்டு நூல்களுக்குப் பதினெண் கீழ்க்கணக்கு என்றும் பெயர்
எண் என்ப ஏனை எழுத் தென்ப இவ்விரண்டும் கண் என்ப என்ற தொடரில் எத்தனை இனிமை எத்தனை அழகு உண்மையில் கண்ணல்லாத ஒரு தனி முழுப்பொருளாகிய தன் குழந்தையை நோக்கி என் கண்ணே என் கண்மணியே என்று தாயானவள் கொஞ்சிக் கொஞ்சிக் குலவுவதைப் போல எண் என்றா அதற்குப் பெயர் சொல்வது
தார்போட்ட பாதையிலே புதுவண்டி வழ வழ என்று போவதைப் போல் அமைந்துள்ள இந்தக்குறளை இன்னும் இருமுறை படியுங்கள் எண்ணென்ப ஏனை எழுத்தென்ப இவ்விரண்டுங் கண்ணென்ப வாழு முயிர்க்கு எண்ணென்ப ஏனை எழுத்தென்ப இவ்விரண்டுங் கண் ணென்ப வாழு முயிர்க்கு
இந்தக் குறளிலுள்ள என்ப என்னும் சொல்லின் மூன்றிடங்கட்கும் இதற்கு முன் குறிப்பிட்டுள்ள முன்னையோர் கூறியுள்ன இலக்கண முடிபுகளை இப்போது அடியோடு மாற்றப் போகிறேன்
இப்போது புது மாற்றத்தின்படி பொருள் சொல்லுகிறேன் எண் என்ப எழுத்து என்ப இவ்விரண்டும் கண் என்ப எண் என்று சொல்லுவார்கள் எழுத்தென்று சொல்லுவார்கள் உண்மையில் இவ்விரண்டும் கண்ணென்று சொல்லத் தக்கவைஎன்பதுதான் புது மாற்றம்
எழுதப் படிக்கத் தெரியாவிட்டாலும் வாய் மூல மாவது எண்ணிக் கணக்கிடத் தெரிந்தால்தான் பொருளைக் கொடுத்து வாங்கி உலகில் வாழமுடியும் என்ற நம்பிக்கை பாமர மக்களிடமும் உண்டு
பள்ளிக்கூடம் போனால் தானே நாலு கணக்கு வரும்நாலுபேரிடம் பற்று வரவு செய்து வாழ முடியும் என்ற குறிக்கோளுக்காகவே பிள்ளை யைப் பள்ளிக்கு அனுப்புபவர் பலர் உளர்
இதைக் கருதித் தான் எண்ணென்ப என எண்ணை முன்னர் நிறுத்தி ஏனை என்னும் வரப்பை நடுவே இட்டுப் பிரித்து எழுத் தென்ப என எழுத்தைப் பின்னால் தள்ளிவிட்டாரா ஆசிரியர் ஒருவேளை எண் வலக்கண்ணோ
வாழ்க்கையில் கணவனுக்குத் துணையாக இருக்கின்ற மனைவியின் குணநலங்களைப் பற்றிக்கூறும் பகுதியாதலின் இதற்கு வாழ்க்கைத் துணைநலம் என்னும் பெயர் வழங்கப்பட்டது
கணவனின் கடமைகளைக் கூறும் இல் வாழ்க்கை என்னும் பகுதிக்குப் பின் மனைவியின் மாண்பு களைக் கூறும் இப்பகுதியை அமைத்தது இயைபுடையது தானே தெளிவுரை குடும்பப் பெண்ணுக்குரிய குணச்சிறப் புடன் கணவனது வருவாய்க்கேற்பச் செலவு செய்பவள் எவளோ அவளே நல்ல வாழ்க்கைத் துணைவியாவாள்
பதவுரை மனைத்தக்க மாண்புடையள் ஆ கி குடும் பத்துக்குத் தகுந்த மாட்சிமை உடையவளாய் தற்கொண் டான் தன்னை மணந்துகொண்ட கணவனது வளத் தக் காள் செல்வ வளப்பத்துக்குத் தகுந்தாற்போல் நடந்து கொள்பவளே வாழ்க்கைத்துணை உண்மையில் வாழ்க் கைக்குத்துணையாவாள்
மணக்குடவர் உரை தான் பிறந்த குடிக்குத் தக்க வொழுக்கத்தை யுடையாளாய்த் தன்னைக் கொண்டவனது வருவாய்க்குத் தக்க செலவினையுடையவள் இல்வாழ்க்கைக் குத் துணையாவாள்
பரிமேலழகர் உரை மனையறத்திற்குத் தக்க நற்குண நற்செய்கைகளை யுடையளாய்த் தன்னைக்கொண்டவனது வருவாய்க்குத் தக்க வாழ்க்கையை யுடையாள் அதற்குத் துணை
நண்பரோ மனைவி யோடு அவர் போய்க்கொண்டிருக்கும் போது ஏறிட்டுப் பார்க்கமாட்டேன் என்கிறார் சில சமயம் தெருவாயிற் படியோடு நிற்கவைத்துப் பேசியே வழியனுப்பி விடுகிறார்
அவர் களுக்கு மனைவி என்ன மாமனார் என்ன மாமியார் என்ன மைத்துனர்கள் என்ன மைத்துணிகள் என்ன இவர்களே நெஞ்சத்திரையில் நிழற்படம்போல ஒடிக்கொண்டிருக்கின்றனர்
இன்ப துன்பம் இரண்டிலும் இறுதிவரையும் இணைந்து நிற்பவள் அவளே நான் இவ்வளவு எழுதியதைக்கொண்டு என்னைப் பெரிய பெண்டாட்டிதாசன் என்று எவரும் எண்ணிவிடவேண்டா இதனை நானாகச் சொல்லவில்லை
சில பெண்டிரால் அவர்தம் கணவரது வாழ்க்கை பெரிதும் இடர்ப்படுகின்றதே வாழ்க்கைக்கே இறுதி நேர்ந்து விடுகின்றதே அவர்தமை வாழ்க்கைத் துணை எனல் வள்ளுவர்க்கு அடுக்குமா
அதனால்தான் எல்லா மனைவியரும் வாழ்க்கைத் துணைகளாகி விடமுடியாது மனைத்தக்க மாண்புடை யளாகித் தற்கொண்டான் வளத்தக்காளே வாழ்க்கைத் துணையாவாள் என்றார் வள்ளுவப் பெருந்தகையார்
நல்ல பெண்மணி என்னும் தலைப்பில் இப்போது நாட்டில் ஒரு பாட்டுப் பாடுகின்றார்களே அதன்படி ஒழுகினாலேயே கூட ஏறக்குறைய மனைத்தக்க மாண்புதான்
அதற் குரிய காரணங்களுள் முதலிடம் பெறுவது மனைவி விரும் பும் பொருள்கள் எல்லாம் வீட்டிற்கு வந்து சேராமையே அதனால் அவள் கணவனை மதிப்பதில்லை பணிவிடை செய்வதில்லை
அதன் பிறகு ஆகா இத்தகைய கணவர் கிடைப்பாரா என்ற புகழ்மாலை வீட்டில் வாங்கிய கடனைக் கொடுக்க வழியற்றவன் என்ற இகழ்மாலை நாட்டில் செலவானது வரவுக்கு மேற்படாமல் உட்பட்டிருக்கு மானால் குறைந்த வருவாயினால் தாழ்வு ஒன்றும் இல்லை என்னும் கருத்தில் ஆகு ஆறு அளவு இட்டிதாயினும் கேடு இல்லை போகு ஆறு அகலாக்கடை எனத்திருவள்ளு வரே தெரிவித்துள்ளார் மற்றோரிடத்தில்
எனவே நூறு காசு ஈட்டி மேலும் பத்துக்காசு கடன் வாங்குபவனைக்காட் டிலும் ஐம்பது காசு ஈட்டி அதில் ஐந்து காசு மிச்சப் படுத்துபவனே மேலானவன் என்ற மந்திரத்தை மனத்தில் இருத்தும் மங்கை நல்லாளே சிறந்த வாழ்க்கைத்துணை யாவாள்
அதாவது கணவனது செல்வமாக இருக்கத் தக்கவள் இவளே கணவனுக்குப் பெரிய செல்வவளம் என்ற அழகு உரைதான் அது இப்போது தீர்ப்பு வழங்குங்கள் இத்தகையோளை வாழ்க்கைத்துணை என்று வாய்குளிர வழுத்துவதற்கு என்ன தடை
மேலும் துணை என்ற சொல்லுக்கு இணை இரட்டை என்ற பொருளும் உண்டு என்பதும் இங்கே நினைவிருக்கட்டும் பெண் வைத்திருப்பவர்களே மாப்பிள்ளையின் சொந்த வருமானத்தைக் கருதிப் பெண் கொடுப்பீராக முன்னோர் சொத்தில் பிழைக்கும் தலையில்லாத முண்டங் களுக்குப் பெண் கொடாதீர்கள் என்று எச்சரிப்பது போல் தற்கொண்டான் வளம் என்னும் தொடர் அமைந் திருக்கின்றதல்லவா
பெண் பார்ப்பவர்களே பணத்துக் காகவும் பளபளப்புக்காகவும் பெண் கட்டாதீர்கள் பண்புக்காகப் பெண் கட்டுவீர்களாக என்று எச்சரிப்பது போல் மாண்புடையள் என்னுந்தொடர் அமைந்திருக் கின்றதல்லவா என்ன அழகு குறிப்பறிதல் என்பது தலைமகன் தலைமகளது உள்ளக் குறிப்பை அறிதலாம்
மழைக் காக ஏங்கியிருந்தவர்களுக்கு மழைபெய்யும் அறிகுறி தென் பட்டாற்போல அவளது காதலுக்காக இதுவரை ஏங்கியிருந்த அவனுக்கு அது கைகூடப் பெறும் குறிப்புக் கிடைத்துள்ளது
அதனால்தான் தகையணங் குறுத்தல் என்னும் பகுதிக்குப் பின் குறிப்பறிதல் என்னும் இப் பகுதி வைக்கப்பட்டதோ தெளிவுரை இவள் கண்களின் பார்வை இருவகை யாய்த் தென்படுகின்றது
ஒரு நோக்கு நோய் நோக்கு அவற்றுள் ஒரு பார்வை காம நோயை உண்டாக்கும் பார்வையாகும் ஒன்று அந்நோய் மருந்துமற்றொரு பார்வையோ அந்த காம நோயைத் தீர்க்கும் மருந்தாகும்
மணக்குடவருரை இவள் உண் கண்ணிலுள்ள நோக்கம் இரண்டு வகைத்து அவ்விருவகையினும் ஒரு நோக்கு நோய் செய்யும் ஒரு நோக்கு அதற்கு மருந்தாம்
பரிமேலழகர் உரை இவளுடைய வுண்கணகத்ததாய நோக்கு இது பொழுது என்மேலிரண்டு நோக்காயிற்று அவற்றுள் ஒரு நோக்கு என்கணோய் செய்யு நோக்கு ஏனையது அந்நோய்க்கு மருந்தாய நோக்கு விரிவுரை இக் குறளைப் பற்றிய செய்தியொன்று யான் அறிந்து வைத்துள்ளேன்
என்ன அழகான கருத்து எவ்வளவு அருமையான கற்பனை இந்நூல் முழுதும் படிக்கவேண்டும் மொழி பெயர்த்துக் கொள்ளவும் வேண்டும்என்று பலவாறு பாராட்டி அவ்வாறே படித்து செர்மனியிலும் இலத்தீனிலும் மொழி பெயர்ப்பும் செய்தாராம்
மதுவும் அப்படியேமங்கையும் அப்படியே இந்தக் கருத்தை குண நாற்பது என்னும் நூலிலுள்ள என்னும் பாடற் பகுதியோடு ஒத்திட்டு நோக்கி மகிழ்க நறவின் தேறல் மது நீ என்றது தலைமகளை
அவளது பார்வை யிலே உள்ள கவர்ச்சி இயற்கையாய் அவனது காம நோயைத் தூண்டுகிறது அவளது பார்வையிலே உள்ள காதல் குறிப்பு அவனுக்கு அமிழ்த மருந்தாகி ஆறுதல் அளிக்கிறது
முன்குறித்த குணநாற்பது பாடலின் கருத்து இந்தக் குறள் கொடுத்த கொடையாக இருக்குமோ தெளிவுரை கற்றவர்களே கண்ணுடையவர் ஆவார் கள் கல்லாதார் முகத்தில் இருப்பவை கண்கள் அல்லஇரண்டு புண்களே பதவுரை கண்ணுடையர் என்பவர் கற்றோர் உண்மையில் கண் உடையவர் என்று சிறப்பித்துச் சொல்லப் படுதற்கு உரியவர்கள் கற்றவர்களே யாவார்கள்
கல்லா தவர் கற்காதவர்களோ முகத்து இரண்டு புண்ணுடையர் முகத்திலே கண்கள் அல்லஇரண்டு புண்கள் உடையவர் களாகவே கருதப்படுவார்கள் மணக்குடவர் உரை கற்றோர் கண்ணுடைய ரென்று சொல்லப்படுவர் கல்லாதவர் முகத்தின் கண்ணே இரண்டு புண்ணுடையரென்று சொல்லப்படுவர்
பரிமேலழகர் உரை கண்ணுடையரென்று உயர்த்துச் சொல்லப்படுவார் கற்றவரே மற்றைக் கல்லாதவர் முகத்தின் கண் இரண்டு புண்ணுடையர் கண்ணிலர்
விரிவுரை வள்ளுவர் இந்தக் குறளில் கல்லாதாரை அச்சுறுத்தி மிரட்டியிருக்கிறார்இல்லையில்லைஉண்மையை எடுத்துரைத்து எச்சரித்திருக்கிறார்
ஆம் இஃதோர் எச்சரிக்கையே சென்னையை அடுத்துள்ள பூவிருந்தவல்லி பூந்தமல்லி என்னும் ஊரிலுள்ள அரசினர் கண்ணில்லார் பள்ளிக்கு ஒருமுறை யான் சென்றிருந்தேன் சொற் பொழிவும் ஆற்றினேன்
கண்ணிலாரை நூற்றுக்கணக்கில் காணும் எவரும்கல் நெஞ்சினராயினும்கலங்கிவிடுவர் கோழை நெஞ்சினராயின் கோவென்று கதறி அழுதேவிடுவர்
அங்கே அவர்களைக் கண்ட பிறகுதான் எனக்குக் கண்ணென ஒரு பொருள் இருப்பதாகவும் அது மிக மிக இன்றியமையாத தாகவும் அதைக் கவனமுடன் காக்கவேண்டும் என்பதாகவும் அது போய்விட்டால் வாழ்க்கையில் பெரிதும் இடர்ப்பட நேரிடும் என்பதாகவும் அங்கே கண்ணில்லாத அவர்களே பல தொழில்களைச் செய்யும்போது நாம் எவ்வளவோ செய்யக் கடமைப்பட்டிருக்கிறோம் என்பதாகவும் உணர்ந் தேன்
இத்தகைய புண்ணுக்கண்ணை அவர்கள் இழந்துவிட்டார் களே யொழிய அவர்கள் அங்கே எழுதப்படிக்கக் கற்றுக் கொண்டிருப்பதால் அவர்கள் கல்வியென்னும் உண்மையான கண்ணைப் பெற்றிருப்பதாகக் குறிப்பிட்டேன்
என்னைப் பற்றி எழுதியதற்காகப் பொறுத் தருள்க அப்படியே கல்லாதவருக்கும் கண்ணிருப்பதாக வைத்துக் கொண்டாலும் இந்தப் புண்ணுக் கண் ஊனக்கண் வெளிச்சத்தில் உள்ள பொருளை மட்டும் ஒரு குறிப்பிட்ட தொலைவுக்குள் உள்ள பொருளை மட்டுமே காண முடிகின்றது ஆனால் கல்விக்கண்ணோ ஞானக்கண்ணோ ஆயிரமாயிரம் ஆண்டுகளுக்கு முற்பட்ட பொருள்களையும் நிகழ்ச்சிகளையும் காண்கின்றது ஆயிரமாயிரம் கல் தொலைவிற்கு அப்பாலுள்ள பொருள்களையும் நிகழ்ச்சி களையும் காண்கின்றது
கல்வியைக் கண் என்று சொல்லிவிட்டதால் எழுதப் படிக்கத் தெரிந்தவரெல்லோரும் கொக்கோகங்களையும் கொலை நூல்களையுமே படித்துக்கொண்டிருப்பவ ரெல் லோரும் கற்றவராகிவிடமுடியாது
ஆசிரியர் முதல் குற ளில் கூறியுள்ளபடி கற்பவை கற்று அதன்படி நிற்பவரே கற்றவராவர்அவரே கண்ணுடையரு மாவர் என்பதைக் கருத்தில் நிறுத்தவேண்டும்
வாழ்க்கையில் ஒழுங்குற நடந்து கொள்ளாதவனை தவறி நடப்பவனை நோக்கி அடே குருட்டுப் பயலே என்று வைவதும் இங்கு நினைவுக்கு வரவேண்டும்
கண்ணுடையர் என்பவர் கற்றோர் என்ற வரையும் சரி மேலும் வேண்டுமானால் கல்லாதவர் கண்ணில்லாத குருடர் என்று சொல்லிவிட்டுப் போயிருக்கலாமே இதை விட்டு மிக மிகக் கடுகடுப்புடன் முகத்திரண்டு புண் ணுடையர் கல்லாதவர் என்று ஆசிரியர் சொல்லியிருப்பது ஏன்
உண்மைக் கல்விஅறிவுக் கல்வி இல்லாதவனின் கண்கள் காணக்கூடா தவற்றை யெல்லாம் கண்டு கொண்டு ஒன்று கிடக்க ஒன்று புரிந்து கொண்டு உடையவனுக்குத் துன்பம் தருவதால் துன்பமே செய்யும் புண்ணாக உருவகித்து விட்டார் ஆசிரியர்
கண் என்னும் புண்ணுக்குப் போடும் மருந்துதானே கண்ணாடி யென்பது எனவே நாகரிக இளைஞர்களே நீங்கள் கண்ணாடி போட்டுக்கொள்வதன் மூலம் உங்கள் கண்களைப் புண்கள் என மெய்ப்பித்துக் காட்டுகிறீர்கள்
உண்மையில் உங்களுக்குத் துணைக்கண் வேண்டுமானால் அந்தக் கண் கல்வியே ஆதலின் கருத் துடன் கற்பீராக என்று எச்சரிப்பதுபோல் இருக்க வில்லையா இந்தக் குறள்
ஈங்கு கற்றறிவாளர் கருத் திலோர் கண்ணுண்டு கல்லாதார் நெஞ்சத்துக் காண வொண்ணாதே கணக் கறிந்தார்க்கன்றிக் காண வொண்ணாது என்னும் திருமூலர் திருமந்திரப் பகுதிகளின் உள்ளீட்டை ஒத்திட்டு நோக்குக ஞானக்கண் ஒன்று இருந் திடும் போதினிலே ஊனக்கண் இழந்ததால் உலகினிற் குறையுண்டோ என்ற பாட்டு வேறுதான் இருக்கவே இருக்கிறதே தெளிவுரை செல்வரது வீட்டுக் கடைவாயிலிலே ஏங்கிக்காத்து நிற்கும் வறியவர்போல கற்றவரது கடை வாயிலிலே காத்து நிற்றற் குரியர் கல்லாதவர்
பதவுரை உடையார் முன் இல்லார் போல் ஏக்கற்றும் செல்வ முடையவர்களின் முன்னே அச்செல்வம் இல்லாத ஏழைகள் எதிர்பார்த்து ஏங்கி நிற்றல் போல ஏங்கி நின்றும் கல்லாதவர் கற்றார் கடையரேபடிக்காதவர்கள் படித்தவர்களுக்குக் கடைப்பட்டவர்களேஅதாவது படித் தவரின் கடைவாயிலில் நிற்றற்கு உரியவரேயாவர்
மணக்குடவர் உரை பொருளுடையார் முன்பு பொரு ளில்லாதார் நிற்குமாறு போல அதனைக் காதலித்து நிற்றலுமன்றிக் கற்றாரிடத்தாவர் கல்லாதார் பரிமேலழகர் உரை பிற்றை நிலை முனியாது கற்றல் நன்றாதலான் செல்வர் முன் நல்கூர்ந்தார் நிற்குமாறு போல தாமும் ஆசிரியர் முன் ஏக்கற்று நின்றுங் கற்றார் தலையாயினார் அந்நிலைக்கு நாணிக் கல்லாதவர் எஞ்ஞான்று மிழிந்தாரே யாவர்
ஆராய்ச்சி உரை இங்கே பரிமேலழகர்களுக்கு ஒர் அறைகூவல் பரிமேலழகரை விட்டால் திருக்குறளுக்கு வேறு புகல் இல்லை என்னும் கூட்டம் ஒன்று இருந்தது மட்டு மில்லைஇன்னும் இருக்கிறது
இப்பொழுது ஒருமுறை குறளையும் பரிமேலழகர் உரை யையும் படித்துப்பாருங்கள் எனது உரையையும் படித்துப் பாருங்கள் நான் இந்தக் குறளை ஒரே வாக்கியமாகக் கொண்டு கல்லாதவர் கற்றவரது கடைவாயிலில் நிற்றற்கு உரியவர் எது போல இல்லாதவர் இருப்பவர் எதிரில் ஏங்கி நின்றிருப்பதைப் போல் என்று பொருள் பண்ணினேன்
பரிமேலழகரோ குறளை இரண்டு வாக்கியங்களாகப் பிரித்து எடுத்துக் கொண்டு கற்றார் தலையாயினார் என்றும் கல்லாதவர் கடையர் என்றும் பொருள் பண்ணியுள்ளார்
அன்றியும் ஆசிரியர் மாணவர் என்ற சொற்களுக்கே குறளில் இடமில்லையே உடையார்முன் இல்லார் கற்றார் முன் கல்லாதவர் இது தானே இந்தக்குறளின் இயற்கையான அமைப்பு எவ்வளவு அழகான அமைப்பு எவ்வளவு அருமையான கருத்து முன் குறளில் கற்றோர்க்கும் கல்லாதவருக்கும் ஒரு வேறுபாடு காட்டினார் ஆசிரியர்
எனவே உடையவர் முன் இல்லாதவர் ஏங்கி நிற்றல்போல கற்றார் முன் கல்லாதார் கைகட்டி நிற்றற் குரியர் என்பது கருத்து உலகில் நடப்பது தானே இது தெளிவுரை மனைவியிடம் குடும்பப் பண்புகள்சிறப்புகள் இல்லையாயின் வேறு எது நிறைந்திருப்பினும் வாழ்க்கை சிறவாது
பதவுரை இல்லாள்கண் மனைவியிடத்தில் மனை மாட்சி இல்லாயின் மனையறத்துக்கு குடும்பத்துக்கு வேண்டிய சிறப்புப் பண்புகள் இல்லாமற்போனால் வாழ்க்கை அவளைத் துணையாகக்கொண்டு நடாத்தும் குடும்ப வாழ்க்கையானது
எனை மாட்சித் தாயினும் வேறு எத்தகைய மாட்சிமையை அதாவது செல்வம் புகழ் போன்ற சிறப்பினை உடையதாக இருந்தாலும் இல் ஒன்றும் இல்லாததாகவே கருதப்படும்
மணக்குடவர் உரை குடிக்குத் தக்க வொழுக்கம் மனையாள் மாட்டு இல்லையாகில் அவ்வில்வாழ்க்கை எத்துணை நன்மைகளை யுடைத்தாயினும் ஒரு நன்மையும் இன்றாம்
பரிமேலழகர் உரை மனையறத்திற்குத் தக்க நற்குண நற்செய்கைகள் ஒருவனில்லாளிடத் தில்லையாயின் அவ்வில் வாழ்க்கை செல்வத்தான் எத்துணை மாட்சிமை யுடைத்தா யினும் அஃதுடைத்தன்று
இல்லாள் என்னும் சொற்களே சான்று பகருமே மேலும் ஆடவர் தம் மனைவியரை எங்கள் வீட்டிலே என்னுஞ் சொல்லால் குறிப்பிடுவது மரபு ஆண்மகன் தான் சிறுவனாய் இருக்கிற போது எங்கள் வீட்டிலே கேட்டார்கள் எனத் தன் பெற்றோரை வீட்டிலே என்னுஞ் சொல்லால் குறிப்பிடு கிறான்அவனே தனக்குத் திருமணமாகிவிட்ட பின்பு தன் பெற்றோர் இருக்கும்போதே எங்கள் வீட்டிலே கேட்டார்கள் எனத்தன் மனைவியை வீட்டிலே என்னும் சொல்லால் குறிப்பிடுகிறான்
அதற்கு இவர் இல்லையையா இல்லை எங்கள் வீட்டிலே வீட்டிலே என்று அடித்துக் கொள்கிறேன் மறுபடியும் தாயாரா என்று கேட்கிறாயே வீட்டிலே என்றால் வேறு யாரையா
வள்ளுவர் இல்லாள்இல்லாள் என்று சொல்லியிருப்பதிலுள்ள உண்மை இது தான் ஒரு சிலர் இந்தத் தத்துவத்தை இன்னும் கூர்மை யாகப் புரிந்து கொண்டிருப்பதாகத் தோன்றுகிறது
ஆனால் அவர்கள் பங்காளிக்குப் பாய்ச்சல் காட்டுவதற்காகவும் கடன்காரர்களுக்குக் கடுக்காய் கொடுப் பதற்காகவும் பெண்டாட்டி பேரால் வீடுகளை வாங்கிப் போட்டு விட்டதாக உலகினர் சொல்கின்றனர்
அவர் களைக் கேட்டால் நாங்கள் இல்லாள் என்னும் திருவள்ளுவர் வாக்குக்கு மதிப்புக் கொடுக்கிறோம் என்று சொல்வார்களோ என்னவோ தீர்ப்பை உங்கள் பொறுப்பிலேயே விட்டுவிடுகிறேன்
எனவே கணவனுக்குப் பண்பாடு இருந்தால் போதாது மனைவிக்கு மாட்சிமை வேண்டும் என்பதை வற்புறுத்தவே இல்லாள் கண் இல்லாயின் இல் என்று அடுக்கினார் ஆசிரியர்
கண் என்னும் ஏழாம் வேற்றுமை உரு பில் உள்ள ண் என்னும் எழுத்தையும் நன்கு அழுத்தந் திருத்தமாக ஒலிக்க உச்சரிக்க வேண்டுமல்லவா
என்ன சொல் நயம் எவ்வளவு பொருள் நயம் நேரில் பாடம் சொல்லும் பொழுது இந்த நுணுக்கங்களையெல்லாம் இன்னும் நன்றாக எடுத்துக் காட்ட முடியுமல்லவா
அன்றைக்கு ஆயிரம் பேருக்கு முன்னாலே தாலி கட்டினாயே அவர்களையெல்லாம் அழைத்துக் கொண்டுவா எனக்கு ஆக வேண்டியதைத் தீர்த்துவிடு என்று மிரட்டுவாள்
மனை மாட்சி இல்லாவிடின் வாழ்க்கை இனிக்காதுசிறக்காது என்று சொல்லியிருக்கலாமே எனின் வாழ்க்கை இருந் தல்லவா அதன்பிறகு இனிப்பதுசிறப்பது
பதவுரை ஏதிலார் போல முன்பின் தொடர்பில் லாத அயலாரைப்போல பொது நோக்கு நோக்குதல் பொதுவான பார்வையுடன் ஒருவரை யொருவர் பார்ப்பது காதலார் கண்ணே உள புதிதாகக் காதல் கொள்பவ ரிடம் உண்டு
பரிமேலழகர் உரை முன்னறியாதார் போல ஒருவரை யொருவர் பொதுநோக்கத்தா னோக்குதல் இக் காதலை யுடையார் கண்ணே யுளவாகா நின்றன தோழி சொல்லியது விளக்கவுரை நாம் வெளியே தெருவே போய்க் கொண்டிருக்கும்போது பலரைப் பார்க்கிறோம் அறிமுகமானவரையும் பார்க்கிறோம்அயலாரையும் பார்க்கிறோம்
ஏன் இதற்கு முன்பு தொடர்பில்லாத காளையுங் கன்னியுங்கூட முதல் முதல் தொடர்பு கொள்ளும்போது உள்ளத்திலே ஆர்வம் இருந்தாலும் அதனை வெளிக்காட்டாது ஒன்றும் அறியாதார் போலவே பார்த்தும் பாராதவர் போலவேபட்டுக்கொள்ளாதவர் போலவே பொது நோக்கு நோக்கிக் கொள்வர்
மூன்று தாள் திருப்பிக் காசு பறிக்கும் சூதாட்டக் காரன் மூன்று சீட்டாட்டத் தாள்களை மாற்றி மாற்றிக் காட்டிக் கவிழ்த்துப் போட்டுவிட்டு இதிலே வை
ஆனால் முதல் முதலாகக் காதல்கொள்ளும் காளையும் கன்னியுமோ தமக்குள்ளேயே ஒருவரை யொருவர் ஏய்ப்பதற்காகக் கபடமற்றவர்போல் நடிக் கின்றனர்
இவர்தம் நடிப்புத் திறனை ஏதிலார் போலப் பொது நோக்கு நோக்குதல் என்னுந் தொடரிலுள்ள போல என்னும் உவமச் சொல்லால் சுட்டிப் போந்தார் திருவள்ளுவனார்
இருதிறத்தார்க்கு மிடையே இரு துருவங்களின் தொலைவு உள்ளதே இன்னொன்று காதலர் ஏதிலர் போல நோக்குவதில் ஒரு தனிச் சுவையும் உண்டுநெஞ்சத்திலே ஒரு தனிப் பெருமிதமும் உண்டுஅதனால்தான்
இவர்கள் உள்ளத்திலே கள்ளத்தனம் உடையவர்கள் என்பதைக் காதலார் என்னும் சொல்லும் வெளியிலே அரிச்சந்திரன் ஆட்டம் ஆடுகிறார்கள் என்பதை ஏதிலார் என்னும் சொல்லும் அறிவித்து நிற்பதை அறிந்து மகிழ்க
பொதுநோக்கு நோக்குதல் காதலார் கண்ணே யுள என்னும் தொடரில் உள எனப் பன்மையில் முடித்திருப்பதின் உட்கருத்து இதுதான் உளது என ஒருமையில் சொல்லியிருந்தால் ஒரு முறை நோக்கியதாகக் கொள்ளலாம்
எனவே இதனை ஒருமைபன்மை வழு என எவரும் எண்ணவேண்டா இவர்கள் உண்மையில் ஏதிலரா யிருந்திருப்பின் ஒருமுறை நோக்கியதோடு விட்டிருப்பர்
ஆனால் இவர்கள் விடாக் கண்டர் தொடாக்கண்டர்கள் ஆகிய காதலர்கள் ஆதலின் ஏதிலார் போல நோக்கும்போது பலமுறை நோக்கித் தான் இருப்பார்கள்
சிவபூசையில் கரடி விடுவது போல முதல் கண்ணுறுகையிலேயே முதல் சந்திப்பிலேயே தோழி தலையிடுவதாக எந்த அகப்பொருள் நூலும் சொல்லவில்லை யாதலின் இதனைக் கவிக்கூற்றாகக் கொள்ளலாமே அதனினும் தலைமகன் கூற்றாகவே கொள்ளலாமே அவள் ஏதிலார்போலப் பொதுவாக நோக்குவதால் நம்மேல் காதல் இல்லை என்று பொருள் இல்லை காதலை உள்ளே வைத்துக்கொண்டும் வெளியிலே அயலார் போல நோக்குவது உண்டு எனத் தலைமகன் தன் உள்ளத்துக்குச் சொல்லி ஊக்குவதாகக் கொள்ளலாமே இந்தக்குறளை ஆகவே அவள் அடிக்கடி நோக்கும் பொது நோக்கத்தைக் கொண்டே அவளுக்குத் தன்மேல் காதல் இருப்பதாகக் குறிப்பாய் அறிந்து கொண்டான் தலைமகன்
பதவுரை தொட்டனைத்து தோண்டிய ஆழம் அக லத்திற்கு ஏற்ப மணல்கேணி ஊறும் மணற்பாங்கில் உள்ள கேணியில் நீர் ஊறும் அதுபோல மாந்தர்க்கு மக்களுக்கு கற்றனைத்து கற்ற நூல்களின் காலத்தின் அளவுக்கு ஏற்ப அறிவு ஊறும் அறிவுத்துறை வளரும்
மாணாக்கர்கள் ஒன்றும் அறியாதவர்கள் ஓர் ஆற்றலும் இல்லாதவர்கள் அவர்களின் மனம் வெற்றிடம் அம்மனத்தில் ஆசிரியர் பலவற்றைப் புதிதாகப் புகுத்துகிறார்